

U Čavlima ,28. siječanj 2021. godine

KLASA: 404-01/21-01/ 9

UR.BROJ: 2170-03-21-01-2

POZIV ZA DOSTAVU PONUDA U POSTUPKU JEDNOSTAVNE NABAVE

ZA

SAKUPLJANJE GLOMAZNOG OTPADA S JAVNO PROMETNIH POVRŠINA

OPĆINE ČAVLE TIJEKOM 2021. GODINE

Sukladno članku 3.Pravilnika o provedbi postupaka jednostavne nabave kojim se uređuje postupak provedbe nabave za robe i usluge do 200.000,00 kuna te za radove do 500.000,00 kuna , ( S.N.PGŽ broj 16/17) i Odluci Općinske načelnice od 28. siječnja 2021. ,Općina Čavle provodi postupak jednostavne nabave za predmet nabave:

Usluga skupljanja glomaznog otpada s javno- prometnih površina na području Općine Čavle

**1.OPĆI PODACI O NARUČITELJU:**

1.1.OPĆINA ČAVLE**,** 51219 Čavle, Čavja 31

Odgovorna osoba Naručitelja: Ivana Cvitan Polić, općinska načelnica

Internetska adresa: www.cavle.hr

OIB:27613220645

1.2**.**Osoba zadužena za komunikaciju s ponuditeljima:

Odineja Mavrinac-Filipović;

Tel: 051/208-300, fax: 051/208-311,

E-mail:odineja@cavle.hr

1.3.Vrsta postupka: Jednostavna nabava koja je izuzeta od primjene odredaba Zakona o javnoj nabavi (NN 120/16)

1.4.Evidencijski broj nabave : 35 /21

CPV-oznaka: 90511100-3

1.5.Procijenjena vrijednost nabave ( bez PDV-a ) je : 190.000,00 kuna

1.6.Popis gospodarskih subjekata s kojima je Naručitelj u sukobu interesa ili navod da takvi subjekti ne postoje:

Ne postoje gospodarski subjekti s kojima je Naručitelj u sukobu interesa.

**2.PODACI O PREDMETU NABAVE:**

Usluga skupljanja glomaznog otpada s javno- prometnih površina na području Općine Čavle u

tijekom 2021. godine.

Usluga skupljanja glomaznog otpada obuhvaća prikupljanje , utovar i odvoz komunalnog otpada od nepoznatog počinitelja na javno- prometnim površinama na području Općine Čavle, na mjesto zbrinjavanja neopasnog otpada.

Usluge zbrinjavanja otpada naplaćivati će se po stvarno preuzetoj masi glomaznog otpada , a što će biti evidentirano priloženim vagarskim listovima, prateći list za otpad.

U cijenu usluge po toni zbrinjavanja, ponuditelj usluge mora obračunati sav potreban rad

( rad kamiona i rad djelatnika ) i sve troškove koji će nastati zbrinjavanjem glomaznog otpada na mjesto zbrinjavanja.

**Prikupljanje, utovar i odvoz glomaznog komunalnog otpada vrši se isključivo po pismenoj narudžbi Naručitelja, unutar 24 sata od zaprimanja istog naloga, do najviše 48 sati od zaprimanja istog naloga.**

**3. DOKUMENTACIJA KOJU PONUDITELJI MORAJU OBVEZNO DOSTAVITI UZ PONUDU KOJOM DOKAZUJU SVOJU SPOSOBNOST :**

3.1.Presliku važeće isprave iz sudskog( trgovački) , obrtnog ili drugog odgovarajućeg registra države sjedišta , a ako se oni ne izdaju u državi sjedišta , ponuditelj može dostaviti izjavu s ovjerom potpisa kod nadležnog tijela.

3.2.Važeću Dozvolu za gospodarenje otpadom iz koje je razvidno da je ponuditelj ovlašten za prikupljanje , utovar i odvoz komunalnog otpada na mjesto zbrinjavanja neopasnog otpada.

3.3.Izjava –Prilog 2

**4. PODACI O PONUDI I ROK ZA DOSTAVU PONUDE**

**Ponuda je pisana izjava volje ponuditelja koja je sukladna uvjetima i zahtjevima navedenim u pozivu.**

Ponuda se izrađuje na način da čini cjelinu , mora biti tiskana ili pisana neizbrisivom tintom.

Stranice se označuju rednim brojem stranica , na način da je vidljiv redni broj stranice i ukupan broj stranica ponude. Ispravci u ponudi moraju biti izrađeni na način da su vidljivi uz navod datuma ispravka uz potvrđeni potpis ponuditelja.

Elektronička dostava ponude nije dopustiva.

Ponuditelj može dostaviti samo jednu ponudu za cjelokupan predmet nabave.

**4.2.** Ponuda mora sadržavati:

-popunjen ponudbeni list –prilog 1.

-popunjena Izjava – prilog 2.

-traženu dokumentaciju pod točkom 3.

-Jamstvo za ozbiljnost ponude

**4.3.**Dostava ponuda, zaprimanje i otvaranje :Ponuditelji dostavljaju ponudu u pismenom obliku u zatvorenoj omotnici s naznakom NE OTVARATI- PONUDA pod brojem - 35/21

Ponuda koja nije pristigla u propisanom roku neće se otvarati i vraća se ponuditelju neotvorena.

**Krajnji rok za dostavu ponuda je do 12.veljače 2021. godine. do 10.00 .sati bez obzira na način dostave.**

**5.PODUGOVARANJE**

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1.navesti koji dio ugovora namjerava dati u podugovor (predmet ili količina, vrijednost ili postotni udio)

2.navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

**6.CIJENA PONUDE, NAČIN IZRAČUNA CIJENE I SADRŽAJ CIJENE:**

Cijena ponude mora sadržavati sve materijalne troškove ponuditelja potrebne za izvršenje predmetnih usluga opisanih u toči 2. ovog Poziva, odnosno u cijenu moraju biti uključeni svi troškovi za realizaciju istog posla.

**Predviđena količina za odvoz otpada do 31.prosinca 2021. godine iznosi cca 80 tona.**

Cijena ponude u ponudbenom listu mora biti iskazana za jednu ( 1) tona/ kuna.

**7. KRITERIJ ZA ODABIR NAJPOVOLJNIJE PONUDE:** Kriterij za odabir je najniža cijena ponude , koja ponuda je sukladna uvjetima iz poziva za dostavu ponuda .

**8.ROK , NAČIN I UVJETI PLAĆANJA.**

Plaćanje se vrši po zaprimljenom e-računu u roku od 30 dana od dana zaprimanja i ovjere e-računa , na IBAN izvršitelja usluga. Uz račun gospodarski subjekt u obvezi je dostaviti i prateći list za otpad.

**9.JAMSTVO ZA OZBILJNOST PONUDE**

9.1.Sukladno odredbi članku 214. Zakona o javnoj nabavi ponuditelj je dužan dostaviti **jamstvo za ozbiljnost ponude** za slučaj odustajanja ponuditelja od svoje ponude u roku njezine valjanosti, dostavljanja neistinitih podataka, nedostavljanja izvornika ili ovjerenih preslika, odbijanja potpisivanja Ugovora, u iznosu od 5.000,00 kuna u obliku javno ovjerene bjanko zadužnice.

Jamstvo za ozbiljnost ponude u papirnatom obliku ponuditelj mora dostaviti s ponudom.

Ponuditelj može dati i novčani polog na IBAN Naručitelja u traženom iznosu, o čemu dostavlja dokaz za isto u papirnatom obliku. Jamstvo se uplaćuje na IBAN HR 84 2402006 18061 00007 s pozivom na broj HR68 7706-OIB ponuditelja.

**9.2. Jamstvo za uredno ispunjenje ugovora**

Odabrani ponuditelj dužan je u roku najkasnije do 15 (slovima: petnaest) dana od dana sklapanja ugovora o javnim uslugama dostaviti:

- bezuvjetno jamstvo za uredno izvršenje obveza iz ugovora o javnim uslugama u vidu pravilno ispunjene bjanko zadužnice u visini od 5 **%** (slovima: pet posto ) ugovorene cijene sa PDV-om.

**10. OSNOVNI ELEMENTI UGOVORA :**

Predmetnim ugovorom utvrditi će se obveze Naručitelja i Izvršitelja usluga a sve sukladno ovom pozivu za dostavu ponuda i važećim pravilima struke.

Nadzor nad predmetnim poslom obavljati će komunalni redar Upravnog odjela za lokalnu upravu i samoupravu Općine Čavle.

**11. PREGLED, OCJENA PONUDA TE DONOŠENJE ODLUKE O ODABIRU:**

Nakon otvaranja ponuda Ovlašteni predstavnici Naručitelja će pregledati ponude na temelju uvjeta iz poziva za dostavu te o istom sastaviti zapisnik o pregledu i ocjeni ponuda.

Na osnovu rezultata pregleda i ocjene ponuda, općinska načelnica donosi Obavijest o odabiru /poništenju koju će dostaviti svima koji su dostavili ponudu na dokaziv način.

Obavijest o odabiru temelji se na kriteriju za odabir.

**12. PODACI O PRITUŽBI:**

Protiv Obavijesti o odabiru može se uložiti pritužba koja se ulaže u pisanom obliku Ovlaštenim predstavnicima naručitelja na nivou Upravnog odjela za lokalnu samoupravu i upravu Općine Čavle.

Rok za ulaganje prigovora je tri dana od dana primitka Obavijesti.

Općina Čavle

Ovlaštena osoba naručitelja:

Odineja Mavrinac- Filipović

Sastavni dio ove dokumentacije:

-PRILOG 1

-PRILOG 2

**PRILOG 1.**

1. **Naručitelj**: Općina Čavle, Čavja 31, 51219 Čavle

**PODACI O PONUDITELJU:**

|  |  |  |
| --- | --- | --- |
| **1.** | Naziv : |  |
|  | Sjedište/ Adresa |  |
| OIB |  |
| Broj računa |  |
| U sustavu PDV-a | DA NE (zaokružiti odgovor) |
| Navod o tome koristi li ponuditelj prijenos porezne obveze |  |
| Adresa za dostavu pošte |  |
| Kontakt osoba ponuditelja |  |
| Broj telefona /telefaksa |  |
| E-mail |  |

|  |  |  |
| --- | --- | --- |
| **Predmet nabave:**  **Skupljanje glomaznog otpada ( cca 80 tona)** |  | Iznos brojevima: |
| Cijena ponude bez PDV  Uračunati sve iz točke 2. Dokumentacije KUNA/ TONA |  |
| PDV 25% |  |
| Ukupna cijena ponude  KUNA/ TONA |  |

**Napomena u ponudbeni list upisuje se cijena za sve opisano u točki 2. ove Dokumentacije.**

2.**Rok valjanosti ponude**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(najmanje 30 dana)

Datum:

\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ potpis ovlaštene osobe/

**PRILOG 2.**

**IZJAVA PONUDITELJA O NEPOSTOJANJU RAZLOGA ISKLJUČENJA**

**„**Usluge prikupljanja, utovara i odvoza komunalnog otpada  **“**

**I Z J A V A**

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime) (adresa stanovanja)

OIB:\_­­­\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_\_\_\_\_\_\_\_ izdane od

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao po zakonu ovlaštena osoba za zastupanje

gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**(naziv i sjedište gospodarskog subjekta, OIB)**

pod materijalnom i kaznenom odgovornošću izjavljujem:

* da ponuditelj niti osoba ovlaštena za zastupanje ponuditelja nisu pravomoćno osuđeni za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* ponuditelj je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
* nije se lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije;
* nad ponuditeljem nije otvoren stečajni ili predstečajni postupak, nije insolventan ili u postupku likvidacije, njegovom imovinom ne upravlja stečajni upravitelj ili sud, te nije u nagodbi s vjerovnicima, nije obustavio poslovne aktivnosti i nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima; ponuditelj u posljednje tri godine od dana početka postupka javne nabave nije učinio težak profesionalni propust odnosno nije kriv za neprofesionalno postupanje, a što Naručitelj može dokazati na bilo koji način,
* ponuditelj kao ni osobe ovlaštene za zastupanje ponuditelja, nije ni u kojem slučaju sukoba interesa s tvrtkom Naručitelja, ili bilo kojom osobom ovlaštenom za zastupanje tvrtke Naručitelja.

|  |  |  |
| --- | --- | --- |
| **Mjesto i datum sastavljanja Izjave:** | |  |
|  | **ZA PONUDITELJA:** | | |
|  |  | | |